Ο **Λουδοβίκος Β΄** ο *Αυστηρός* (*Ludwig der Strenge*, 13 Απριλίου 1229 - 2 Φεβρουαρίου 1294) από τον Οίκο των Βίττελσμαπχ, ήταν παλατινός κόμης του Ρήνου (1253-55) και δούκας της Βαυαρίας (1253-55). Το 1255 μοιράστηκε τη Βαυαρία με τον αδελφό του, κρατώντας το μερίδιό του ως Λουδοβίκος Α΄ δούκας της Άνω Βαυαρίας (1255-94).

Βιογραφία
---------

Ήταν γιος του Όθωνα Β΄ παλατινού κόμη του Ρήνου και δούκα της Βαυαρίας και της Αγνής των Γουέλφων, κόρης του Ερρίκου Ε΄ παλατινού κόμη του Ρήνου. Νέος υποστήριξε τον Κορράδο Δ΄ των Χοενστάουφεν βασιλιά της Γερμανίας, σύζυγο της αδελφής του Ελισάβετ. Το 1253 απεβίωσε ο πατέρας του και τον διαδέχθηκε στα δύο δουκάτα. Το 1255 μοίρασε τη Βαυαρία με τον αδελφό του: ο ίδιος κράτησε την Άνω Βαυαρία και ο Ερρίκος ΙΓ΄ την Κάτω Βαυαρία. Αυτό δεν ήταν νόμιμο και οι δυσαρεστημένοι επίσκοποι συμμάχησαν με τον Ότακαρ Β΄ της Βοημίας. Το 1257 ο Ότακαρ Β΄ εισέβαλε στη Βαυαρία, αλλά οι δύο αδελφοί, που συνήθως διχογνωμούσαν, συμφώνησαν και τον απέκρουσαν. 

Διέμενε στο Μόναχο και στο κάστρο της Χαϊδελβέργης. Ως πρίγκιπας-εκλέκτορας ενεπλάκη στην εκλογή του βασιλιά της Γερμανίας για 40 έτη: το 1256 απεβίωσε ο διεκδικητής Γουλιέλμος Β΄ κόμης της Ολλανδίας και ο Λουδοβίκος Β΄ υποστήριξε τον Ριχάρδο Ανζού κόμη της Κορνουάλης. Μαζί με τον αδελφό του Ερρίκο ΙΓ΄ βοήθησαν τον ανιψιό τους Κορραδίνο, γιο του Κορράδου Δ΄, στο δουκάτο του της Σουαβίας, αλλά δεν έγινε δυνατή η εκλογή του Κορραδίνου ως βασιλιά της Γερμανίας. Για την υποστήριξή του αυτή στους Χοενστάουφεν, ο πάπας τον έθεσε υπό απαγόρευση το 1266. Το επόμενο έτος ακολούθησε τον στρατό του Κορραδίνου που διέβη τις Άλπεις, αλλά στη Βερόνα ο Λουδοβίκος Β΄ επέστρεψε. Ο Κορραδίνος προχώρησε και σκοτώθηκε στη Νάπολη το 1268· ο Λουδοβίκος Β΄ κληρονόμησε μερικές περιοχές στη Σουαβία. 

Το 1273 υποστήριξε την εκλογή του Ροδόλφου Α΄ των Αψβούργων έναντι του Ότακαρ Β΄. Το 1275 ο στρατός τους συνάντησε το στρατό του βασιλιά της Βοημίας στον ποταμό Μοράβα και τον νίκησαν· ο Ότακαρ Β΄ σκοτώθηκε. Το 1289 το δικαίωμα του εκλέκτορα αφαιρέθηκε από τον δούκα της Βαυαρίας και δόθηκε σε αυτόν της Βοημίας. Του έμεινε το δικαίωμα ως παλατινός κόμης του Ρήνου. Όταν το 1291, απεβίωσε ο Ροδόλφος Α΄, ο Λουδοβίκος Β΄ δεν είχε τη δύναμη να υποστηρίξει τον Αλβέρτο Α΄ των Αψβούργων, αδελφό της συζύγου του Ματθίλδης, έναντι του Αδόλφου του Νασσάου.

Απεβίωσε στη Χαϊδελβέργη και ετάφη στην κρύπτη του αββαείου Φύρστενφελντ. Τον διαδέχθηκε ο πρωτότοκος γιος του Ροδόλφος Α΄, ο οποίος νυμφεύτηκε τη Ματίλντα, κόρη του Αδόλφου του Νασσάου.

Οικογένεια
----------

Νυμφεύτηκε πρώτα το 1254 τη Μαρία της Βραβάντης, κόρη του Ερρίκου Β΄ δούκα της Βραβάνδης και της Μαρίας Χοενστάουφεν (κόρης της Ειρήνης Αγγελίνας). Δύο έτη μετά, με την υποψία μοιχείας, αυτή εκτελέστηκε. Η πραγματική ενοχή της δεν μπορεί να αποδειχθεί. Ως εξιλέωση ο Λουδοβίκος Β΄ ίδρυσε την κιστερκιανή μονή του Φύρστενφελντ κοντά στο Μόναχο. 

Αν και διαφορετικές πηγές περιγράφουν διαφορετικά το συμβάν, μάλλον έγινε ως εξής: το 1256 ο Λουδοβίκος Β΄ επισκέφθηκε την κτήση του στο Ρήνο για ένα μακρύ χρονικό διάστημα. Η Μαρία έγραψε δύο επιστολές, μία προς τον άνδρα της και μία προς τον κόμη του Κύμπουργκ. Ο ταχυδρόμος παρέδωσε λάθος τις επιστολές, έτσι ο άνδρας της έλαβε την επιστολή προς τον κόμη και συμπέρανε ότι η σύζυγός του είχε σχέση. Δεν απέκτησαν τέκνα.

Το 1260 νυμφεύτηκε τη δεύτερη σύζυγό του Άννα των Πιαστ-Σιλεσίας, κόρη του Κορράδου Α΄ δούκα του Γκλόγκουφ και είχε τέκνα:

* Μαρία, γενν. 1261, μοναχή στο αββαείο Μαρίανμπουργκ στο Μπόπαρντ.
* Λουδοβίκος 1267-1290, απεβίωσε 23 ετών σε κονταρομαχία στη Νυρεμβέργη.

Το 1273 νυμφεύτηκε την τρίτη συζυγό του Ματθίλδη των Αψβούργων, κόρη του Ροδόλφου Α΄ της Γερμανίας και αδελφή του Αλβέρτου Α΄ της Γερμανίας. Είχαν τέκνα:

* Ροδόλφος Α΄ παλατινός κόμης του Ρήνου και δούκας της Άνω Βαυαρίας.
* Μέχτιλντ 1275-1319, παντρεύτηκε τον Όθωνα Α΄ του Λύνεμπουργκ.
* Αγνή 1276/78-1345, παντρεύτηκε πρώτα τον Ερρίκο τον *Νεότερο*, λάντγκραβο της Έσσης και έπειτα τον Ερρίκο Α΄ των Άνχαλτ μαρκήσιο (μαργράβο) του Βρανδεμβούργου-Στέννταλ.
* Άννα, γενν. 1280, μοναχή στην Ουλμ.
* Λουδοβίκος Δ΄ 1282-1347, βασιλιά της Γερμανίας.

Πρόγονοι
--------

| Πρόγονοι του Λουδοβίκου Β΄ δούκα της Βαυαρίας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Όθων Α΄ της Βαυαρίας |   |
|   |
|   |   |   |   |   |   |   |   |
|
|
|
|
|
|   | Λουδοβίκος Α΄ δούκας της Βαυαρίας |   |
|   |
|   |   |   |   |   |   |   |   |   |   |   |
|
|
|
|
|
|   | Αγνή του Λουν |   |
|   |
|   |   |   |   |   |   |   |   |
|
|
|
|
|
|   | Όθων Β΄ της Βαυαρίας |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Φρειδερίκος της Βοημίας |   |
|   |
|   |   |   |   |   |   |   |   |
|
|
|
|
|
|   | Λουντμίλλα της Βοημίας |   |
|   |
|   |   |   |   |   |   |   |   |   |   |   |
|
|
|
|
|
|   | Ελισάβετ της Ουγγαρίας, δούκισσα της Βοημίας |   |
|   |
|   |   |   |   |   |   |   |   |
|
|
|
|
|
|   | **Λουδοβίκος Β΄ δούκας της Βαυαρίας** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Ερρίκος ο Λέων |   |
|   |
|   |   |   |   |   |   |   |   |
|
|
|
|
|
|   | Ερρίκος Ε΄ του Ρήνου |   |
|   |
|   |   |   |   |   |   |   |   |   |   |   |
|
|
|
|
|
|   | Ματθίλδη της Αγγλίας |   |
|   |
|   |   |   |   |   |   |   |   |
|
|
|
|
|
|   | Αγνή του Παλατινάτου |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Κορράδος του Ρήνου |   |
|   |
|   |   |   |   |   |   |   |   |
|
|
|
|
|
|   | Αγνή των Χοενστάουφεν |   |
|   |
|   |   |   |   |   |   |   |   |   |   |   |
|
|
|
|
|
|   | Ίρμενγκαρντ του Χέννεμπεργκ |   |
|   |
|   |   |   |   |   |   |   |   |
|
|
|
|
|

 |

Αναφορές
--------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.
3. 1 2 3 4 5 6 7 8 9  «Kindred Britain»
4. 1 2 3  p11384.htm#i113838. Ανακτήθηκε στις 7  Αυγούστου 2020.
5. 1 2 3 4  Darryl Roger Lundy: (Αγγλικά) *The Peerage*.
6. ↑  Sigmund von Riezler: «Ludwig II. Herzog von Baiern und Pfalzgraf bei Rhein» (Γερμανικά) 1884. σελ. 497–502.
7. ↑  Theresa Earenfight, *Queenship in Medieval Europe*, (Palgrave Macmillan, 2013), 173.

Εξωτερικοί σύνδεσμοι
--------------------

* Genealogy of Ludwig II.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Louis II, Duke of Bavaria  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 27881579
* ISNI: 0000 0000 6127 6554
* GND: 119431386

 |

 |